মেহেদী আলী ইমাম

জন্ম ও শিক্ষাজীবন 
মেহেদী আলী ইমাম ১৯৪৯ সালের ১২ জুন ঢাকায় জন্মগ্রহণ করেন। তার পৈতৃক নিবাস পিরোজপুর জেলার মঠবাড়িয়া উপজেলার দাউদখালী গ্রামে। তার বাবার নাম আবু মোহাম্মদ মোদাদ্দের বিল্লাহ এবং মায়ের নাম আনোয়ারা খাতুন। তার স্ত্রীর নাম লায়লা বেগম। তাদের এক ছেলে ও এক মেয়ে।

 কর্মজীবন 
মেহেদী ১৯৬৬ সালে পাকিস্তান সেনাবাহিনীতে যোগ দেন এবং ১৯৬৭ সালে কমিশনপ্রাপ্ত হন। ১৯৭১ সালে কর্মরত ছিলেন পশ্চিম পাকিস্তানে (বর্তমান পাকিস্তান)। তখন তার পদবি ছিল ক্যাপ্টেন। মুক্তিযুদ্ধের পর বাংলাদেশ সেনাবাহিনীতে তাকে মেজর পদে উন্নীত করা হয়। তিনি বাংলাদেশ বনশিল্প উন্নয়ন করপোরেশনের চেয়ারম্যান ছিলেন।সিরাজ উদ্দীন আহমেদ। "বরিশাল বিভাগের ইতিহাস" (দ্বিতীয় খন্ড)। ভাস্কর প্রকাশনী, ঢাকা। ২০১৫।

 মুক্তিযুদ্ধে ভূমিকা 
মেহেদী আলী ইমাম জুলাই মাস থেকে মুক্তিবাহিনীর ৯ নম্বর সেক্টরের টাকি সাব সেক্টরের পটুয়াখালী গেরিলা ঘাঁটির অধিনায়ক হিসেবে দায়িত্ব পালন করেন।"একাত্তরের বীরযোদ্ধা: খেতাব পাওয়া মুক্তিযোদ্ধাদের বীরত্বগাথা", দ্বিতীয় খণ্ড, প্রথমা প্রকাশন, ঢাকা ২০১৩।

 পুরস্কার ও সম্মাননা 
 বীর বিক্রম

 মৃত্যু 
মেহেদী আলী ইমাম কিডনি রোগে আক্রান্ত হয়ে জার্মানিতে চিকিৎসাধীন অবস্থায় ২৮ সেপ্টেম্বর ১৯৯৮ সালে মৃত্যুবরণ করেন। তাকে বনানী কবরস্থনে দাফন করা হয়।

 তথ্যসূত্র 

বিষয়শ্রেণী:১৯৪৯-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বীর বিক্রম
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:পিরোজপুর জেলার সামরিক ব্যক্তি